রন উইজলি
রোনাল্ড বিলিয়াস "রন" উইজলি () হল জে. কে. রাউলিংয়ের "হ্যারি পটার" উপন্যাস সিরিজের একটি কাল্পনিক চরিত্র। সে এই সিরিজের অন্যতম প্রধান চরিত্র। রনকে প্রথম দেখা যায় সিরিজের প্রথম অংশে "হ্যারি পটার অ্যান্ড দ্য ফিলোসফার্স স্টোন (১৯৯৭)" বইতে। হ্যারি পটার ও হারমায়োনি গ্রেঞ্জার এর বন্ধু হিসেবে। সে "উইজলি" নামে একটি পিউর ব্লাড পরিবারের সদস্য। হ্যারি ও হারমায়োনির মত সেও গ্রিফিন্ডর হাউজের সদস্য। ব্রিটিশ অভিনেতা রুপার্ট গ্রিন্ট "হ্যারি পটার" চলচ্চিত্রে রনের ভূমিকায় অভিনয় করেছে।
হ্যারি পটার (চরিত্র)
হ্যারি সর্বপ্রথম "হ্যারি পটার অ্যান্ড দ্য ফিলোসফার্স স্টোনে" (যুক্তরাষ্ট্রেঃ "হ্যারি পটার অ্যান্ড দ্য সরসারার্স স্টোন") সিরিজের প্রধান চরিত্র হিসেবে উপস্থিত হয়। হ্যারির বয়স যখন এক বছর ছিল, তখন ইতিহাসের সবচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। সে হ্যারিকেও হত্যা করতে চেয়েছিল, কিন্তু সে চেষ্টা ব্যর্থ হয় এবং তার শরীর ধ্বংস হয়ে যায়, শুধুমাত্র আত্মার খন্ডিত অংশ নিয়ে কোন রকম বেঁচে থাকে।